ร้าน Pastry สุดคิวท์ “Yellow Spoon” ที่เป็นทั้งร้านขายขนมและโรงเรียนสอนอบขนมระดับพรีเมี่ยม กว่าจะมาเป็นเค้กหน้าตาน่ารักแสนอร่อยแต่ละชิ้น ทางร้านใช้วัตถุดิบของแท้ ไม่ใส่สารเคมี และทำเองทุกอย่าง ตาม Concept ของร้าน คือ Honest, Artisan และ Wholesome 
เค้กของที่นี่จึงแตกต่างจากร้านทำขนมทั่วไป ด้วยความสด ใหม่ ไม่มันเลี่ยน และใช้วัตถุดิบที่เปี่ยมคุณภาพจริงๆ 

เมนู Signature ของที่นี่คือ “Lemon Meringue Tart” (130 บาท) หน้าตาน่ารัก ทันที่ตักเข้าปากจะได้กลิ่นหอมของเลมอน กับรสเปรี้ยวจัด ผสมผสานกับรสของเมอแรงค์ที่เข้ามาทำให้ได้รสกลมกล่อม  

“Chocolate Cherry Flambe Tart” (150 บาท)  ความพิเศษของเค้กชิ้นนี้คือไม่ใส่น้ำตาลเลย แต่จะใช้รสหวานของผลไม้เข้ามาแทน ตัวเค้กอร่อยกลมกล่อมมาก รสขมของช็อกโกแลตตัดกับรสชาติของเชอร์รี่สดได้ลงตัว ทำให้ไม่เลี่ยนเลย สามารถทานได้เรื่อยๆ 

“Mascarpone Chocolate Pie” (150 บาท) อีกหนึ่งเมนูที่พลาดไม่ได้ด้วยประการทั้งปวง ตัวมาสคาโปนนุ่มมาก เข้ากันได้ดีกับรสช๊อกโกแลตแบบเข้มข้นและตัว crust ด้านล่างของ pie ที่ทางร้านทำเอง  รสไม่หวานมาก ไม่เลี่ยน 

นอกจากเมนูประจำร้านแล้ว ที่ร้านยังผัดเปลี่ยนเมนูใหม่ๆ ไปตามฤดูกาล และช่วงเดือนมีนาคม - พฤษภา จะมีเค้กราสเบอร์รี่ลิ้นจี่ และเค้กมะม่วงสูตรพิเศษของ Yellow Spoon  ส่วนช่วง Thanksgiving ก็จะมี Pumpkin Pie อีกด้วย 

สาวๆ ที่ไม่อยากทานของหวานจัด เค้กของร้าน Yellow Spoon ก็เป็นอีกหนึ่งทางเลือกแสนอร่อยที่ลงตัว ที่ร้านนอกจากจะมีเค้กขายหน้าร้านแล้ว ยังสามารถสั่งทำเป็นก้อน และรับทำ catering อีกด้วย ใครที่อยากมาลองก็แวะเข้ามาทานได้ ซอยเอกมัย 19 นะ